Pročitaj ulomak knjige Roman S norveškog preveo Edin Badić 320 str. Tvrdi uvez, 13 x 20 cm U ovom intimnom i slojevitom romanu, ovjenčanom prestižnom Nagradom Nordijskog vijeća, norveški književnik Niels Fredrik Dahl istražuje odnos između oca i sina, ali i širu temu nasljeđa – emocionalnog, kulturnog i povijesnog. Kroz očeva pisma, stare fotografije i dokumente, sin pažljivo sklapa mozaik jednog usamljenog života. Samoća pripovjedača proteže se od djetinjstva u egipatskoj Aleksandriji, gdje je njegov otac bio sudac, do Europe koja neumoljivo klizi prema novom svjetskom ratu. S trinaest godina John je poslan u školu u Norveškoj, a potom u izolirani internat u Ženevi. Kroz hladne kolodvore, hotele i školska dvorišta, duboka usamljenost postaje dječakov trajni suputnik i glavna formativna sila. Dahl ispisuje roman kao potragu – osobnu i povijesnu – u kojoj se brišu granice između stvarnog i zamišljenog, dokumentarnog i literarnog. Očeva leđa vrhunski su književni spomenik podignut neizrečenoj čežnji, obiteljskim vezama, potrazi za ljubavi i vlastitom mjestu u svijetu. – Dahl slika na velikom platnu na kojem važno mjesto imaju povijesni događaji, zadržavajući pritom složenost likova, odnosa i književne forme. (Maya Troberg Djuve, Dagbladet) – Prekrasan roman o nasljednoj usamljenosti. (Leif Ekle, NRK) – Nježna meditacija o čežnji za pripadanjem. (Oda Faremo Lindholm, VG)